text: Ferðafólk og manning hava tað eftir umstøðunum gott
text: #000001
text: Fólk frá Sirius patrúljuni hava vitjað umborð á Ocean Explorer, sum framvegis stendur fastur í Alpefjørðinum
text: #000002
text: Manning og ferðafólk umborð á ferðafólkaskipinum Ocean Explorer, ið hevur rent seg á land inni í einum fjørði norðalaga í Eysturgrønlandi, hevur tað eftir umstøðunum gott.
text: #000003
text: Tað upplýsir Arktisk Kommando í dag í eini fráboðan á Facebook. Arktisk kommando sigur, at fólk frá Sirius-patrúljuni hava verið umborð á skipinum fyri at kanna, hvussu stendur til.
text: #000004
text: - Manning og ferðafólk eru í eini truplari støðu, men eftir umstøðunum stendur val til, og øll umborð hava tað gott, skrivar Arktisk Kommando.
text: #000005
text: Enn eru ongi tekin um, at skipið hevur fingið skaða av hendingini, og ætlanin er framvegis at royna at sleppa avaftur við egnari hjálp.
text: #000007
text: Vaktarskipið Knud Rasmussen varð í gjár sent avstað at koma Ocean Explorer til hjálpar, men leiðin er long, og Knud Rasmussen verður væntandi ikki frammi fyrr enn fríggjamorgunin, upplýsir Arktisk Kommando, sum eisini upplýsir, at tað eru onnur skip í námind, sum kunnu tilkallast um tað gerst neyðugt. Sirius-patrúljan kann til eina og hvørja tíð vera hjá ‘havaristinum’ innan fyri ein hálvan tíma, sigur Arktisk kommando.
text: #000008
text: Boðaðu frá eldi umborð á Tasiilaq
text: #000012
text: Heimaflotin: Eingin nýbygningur síðan 2007
text: #000013